Robert Cray
Store norske leksikon,Kunst og estetikk,Musikk,Populærmusikk,Blues,Internasjonale bluesmusikere
Robert Cray er en amerikansk sanger, låtskriver og gitarist. Han er en av forgrunnsfigurene i moderne blues, med en melodiøs, soul-påvirket stil.
Cray vokste blant annet opp i München (hvor hans offiserfar var stasjonert) og i Newport News. Han har siden 1974 turnert over store deler av verden med sitt Robert Cray Band, og har også samarbeidet med en lang rekke store navn innen blues og rock.Han albumdebuterte i 1980 med Who's Been Talkin' og har fått Grammyprisen fem ganger: for albumene Showdown! (1985; sammen med Albert Collins og Johnny Copeland), Strong Persuader (1986), Don't Be Afraid Of The Dark (1988) og Take Your Shoes Off (1999) samt instrumentalen SRV Shuffle (1997). Både Strong Persuader og Don't Be Afraid Of The Dark solgte meget bra.Blant hans øvrige album kan nevnes Midnight Stroll (1990) og I Was Warned (1992), som i likhet med Don't Be Afraid Of The Dark nådde Topp 30 i Storbritannia, og Sweet Potato Pie (1997) og Shoulda Been Home (2001), som begge ble nominert til Grammyprisen. Les mer i Store norske leksikon blues Eksterne lenker Robert Cray